**Nádraží Veleslavín** je stanica metra v Prahe na linke A. Bola otvorená 6. apríla 2015.

Názov
-----

Pracovný názov stanice bol Veleslavín, ktorý bol potvrdený v prvom schvaľovaní pražských radných v júni 2012. V januári 2013 miestopisná komisia pražského magistrátu doporučila premenovanie dvoch chystaných staníc, aby presnejšie zodpovedali pražskému miestopisu. Doterajší pracovný názov Veleslavín sa tak mal zmeniť na Nádraží Veleslavín, podľa blízkej železničnej stanice a existujúcej zastávky električiek a autobusov.

Charakter
---------

Koľaj v stanici a prichádzajúci vlak (2015)
Stanica sa nachádza v priestore medzi stávajúcou traťou Správ železníc (obvod železničnej stanice Veleslavín) a východnej časti ulice K Červenému vrchu, so stredom približne pod ulicou Európska. Je plytko razená, asi 20,5 m pod zemou s jedným podpovrchovým vestibulom situovaným medzi železničnou traťou a križovatkou Európskej a Kladenskej ulice. Dĺžka nástupišta je 201 m.

Poloha stanice, vestibulu a jednotlivých výstupov sú také, aby umožňovali v etape priame väzby na dočasný autobusový terminál a zároveň bez nutnosti prestavby v predstihu reagovali na predpokladanú modernizáciu existujúcej trate Českých drah. Taktiež budúca urbanizácia priestoru medzi železničnou traťou a Európskou ulicou je z takto umiestnenej stanice dobre možná. Uvedeným predpokladom zodpovedá navrhnutý princíp usporiadania podchodu a vestibulu v dvoch výškových úrovniach. Autobusový terminál má umožniť ukončenie časti mestských, prímestských a regionálnych autobusových liniek namiesto Dejvickej (Vítězného námestia).

Projekt stanice vznikol v kanceláriách Metroprojektu, autorkou je architektka Hana Vermachová.

Kritika
-------

Stanica bola od začiatku kritizovaná za neexistujúce eskalátory na stanici, z ktorej jazdia ľudia na letisko. Architekt Adam Gebrian vo svojej relácii na stanici kritizoval zlé napojenie na blízku železničnú stanicu.

Galerie
-------

* Nápis Nádraží Veleslavín pri koľaji metraNápis Nádraží Veleslavín pri koľaji metra
* Dominant stanice – hodiny na nástupišti (2015)Dominant stanice – hodiny na nástupišti (2015)
* Vestibul stanice Nádraží Veleslavín (2015)Vestibul stanice Nádraží Veleslavín (2015)
* Autobusový terminál stanice (2015)Autobusový terminál stanice (2015)
* Výťah vedúci z povrchu až do stanice metra (2015)Výťah vedúci z povrchu až do stanice metra (2015)
* Výstupy z metraVýstupy z metra

Referencie
----------

1. ↑
2. ↑   *Stanice metra na prodloužené trase A se budou jmenovat "Nemocnice Motol" a „Nádraží Veleslavín" (Portál hlavního města Prahy)* [online]. [Cit. 2018-04-10]. Dostupné online.
3. ↑   *Stanice prodlouženého metra znovu mění jména. Aby nemátla cestující* [online]. 2013-01-16, [cit. 2018-04-10]. Dostupné online.
4. ↑   *Cesta novým metrem: Nádraží Veleslavín. Brána do Prahy s kulatými hodinami* [online]. 2015-02-24, [cit. 2018-04-10]. Dostupné online.
5. ↑
6. ↑  HUBERTOVÁ, Kateřina. *Architektura nových stanic Áčka se drží vyjetých kolejí* [online]. 2015-03-01, [cit. 2015-03-01]. Dostupné online.
7. ↑   *Pojďte se s námi podívat na nové stanice metra. Jsou hezké, až tedy na Veleslavín. Tam úřadoval pes a radila mu kočka | Krajské listy.cz* [online]. [Cit. 2018-08-16]. Dostupné online.

Zdroj
-----

*Tento článok je čiastočný alebo úplný preklad článku Nádraží Veleslavín (stanice metra) na českej Wikipédii.*

  


|  |  |  |
| --- | --- | --- |
| ← smer Nemocnice Motol | **Pražské metro – linka A** | smer Depo Hostivař → |
| **Petřiny** | **Nádraží Veleslavín** | **Bořislavka** |
| Nemocnice Motol bezbariérový prístup – Petřiny bezbariérový prístup – Nádraží Veleslavín bezbariérový prístup – Bořislavka bezbariérový prístup – Dejvická bezbariérový prístup – Hradčanská – Malostranská – Staroměstská – Můstek  – Muzeum  bezbariérový prístup – Náměstí Míru – Jiřího z Poděbrad – Flora – Želivského – Strašnická bezbariérový prístup – Skalka bezbariérový prístup – Depo Hostivař bezbariérový prístup |